బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
వామ్మో.. వచ్చే 2 నెలల్లో రూ.4,000కు పైగా పెరగనున్న బంగారం ధర.. ఎందుకంటే?
బంగారం ధర భారీగా పెరిగే  అవకాశముంది. ఈ మాట నేను చెబుతున్నది కాదు. రానున్న రోజుల్లో పసిడి పరుగు తప్పదని మార్కెట్ నిపుణులు అంచనా వేస్తున్నారు. 10 గ్రాముల బంగారం ధర ఏకంగా రూ.42,000 చేరొచ్చని పేర్కొంటున్నారు.
Samayam Telugu | Updated:
Oct 29, 2019, 12:14PM IST
వామ్మో.. వచ్చే 2 నెలల్లో రూ.4,000కు పైగా పెరగనున్న బంగారం ధర.. ఎందుకంటే?
హైలైట్స్
భారీగా పెరగనున్న బంగారం ధర
డిసెంబర్ చివరి నాటికి రూ.4 వేలకు పైగా పరుగు
ఇప్పుడు రూ.38 వేలకు సమీపంలో పసిడి
ఏడాది చివరకు రూ.42,000 చేరొచ్చంటున్న నిపుణులు
బంగారం కొనుగోలు చేయాలని భావిస్తున్నారా? అయితే ఇదే సరైన సమయం. ఎందుకంటారేమో వచ్చే రెండు నెలల కాలలంలో బంగారం ధర ఏకంగా రూ.42,000 స్థాయికి చేరొచ్చనే అంచనాలు నెలకొన్నాయి. భౌగోళిక రాజకీయ అస్థిరతలు, ప్రపంచంలోని కేంద్ర బ్యాంకులు బంగారాన్ని కొనుగోలు చేస్తూ వెళ్లడం, అమెరికా డాలర్‌తో పోలిస్తే ఇండియన్ రూపాయి బలహీనపడటం వంటి పలు అంశాలు బంగారం ధరపై ప్రభావం చూపొచ్చని నిపుణులు పేర్కొంటున్నారు. ఈ ఏడాది డిసెంబర్ చివరకు 10 గ్రాముల బంగారం ధర రూ.42,000 స్థాయికి చేరొచ్చని అనలిస్ట్‌లు అంచనా వేశారు.
Visit Site
Recommended byColombia
‘‘మధ్య ప్రాచ్య ప్రాంతంలోని భౌగోళిక రాజకీయ అస్థిర పరిస్థితులు కొనసాగవచ్చు. దీంతో రానున్న రోజుల్లో కామెక్స్ మార్కెట్‌లో బంగారం ధర ఔన్స్‌కు 1,650 డాలర్లకు చేరొచ్చు. ఎంసీఎక్స్ మార్కెట్‌లో రూ.42,000లకు పెరగొచ్చు’’ అని కామ్‌ట్రెండ్జ్ రీసెర్చ్ కోఫౌండర్, సీఈవో జ్ఞానశేఖర్ త్యాగరాజన్ తెలిపారు.
బంగారం ధర ఈ ఏడాది బుల్లిష్‌గానే ఉండొచ్చని ఆయన తెలిపారు. కేంద్ర బ్యాంకులు బంగారం కొంటూ వెళ్లడం కూడా ఇందుకు దోహదపడొచ్చని పేర్కొన్నారు. అలాగే ఈక్విటీస్‌లో ఇయర్ ఎండ్ స్కైరఫ్‌లు కూడా బంగారం డిమాండ్ పెరగటానికి కారణంగా నిలవొచ్చని తెలిపారు. ప్రస్తుతం ఎంసీఎక్స్ మార్కెట్‌లో బంగారం ధర 10 గ్రాములకు రూ.37,900 సమీపంలో, కామెక్స్‌లో ఔన్స్‌కు 1,494 డాలర్ల సమీపంలో కదలాడుతోంది.
Also Read: శుభవార్త.. దిగొచ్చిన బంగారం ధర.. వెండి మాత్రం..
ఈ ఏడాది బంగారం మంచి రాబడిని అందించిందని, ధర ఏకంగా 15 శాతం మేర పెరిగిందని మోతీలాల్ ఓస్వాల్ ఫైనాన్షియల్ సర్వీసెస్ వైస్ ప్రెసిడెంట్ (కమోడిటీ రీసెర్చ్) నవ్‌నీత్ దమానీ తెలిపారు. అమెరికా డాలర్‌తో పోలిస్తే ఇండియన్ రూపాయి 1.4 శాతం పడిపోవడం కూడా పసిడి పరుగుకు కలిసొచ్చిందని పేర్కొన్నారు.
Also Read: నెలకు కేవలం రూ.2,000తో చేతికి ఏకంగా రూ.50 లక్షలు..!
భవిష్యత్‌లోనూ బంగారం ధర పరుగులు పెట్టొచ్చని ఈయన అంచనా వేశారు. వాణిజ్య ఉద్రిక్తతలు కొంత మేర తగ్గడం వల్ల బంగారం ధరలో కొద్దిగా కరెక్షన్ ఉండొచ్చని ,అయితే ధర మాత్రం బుల్లిష్‌గానే ఉంటుందని అంచాన వేశారు. ఈ ఏడాది చివరకు బంగారం ధర రూ.39,500 స్థాయికి చేరొచ్చని తెలిపారు.